2. ΝΟΜΟΘΕΤ. ΔΙΑΤΑΓΜΑ της 24/29 Οκτ. 1925 Περί απαλλαγής των ομολογιών των Κτηματικών Τραπεζών από του φόρου της καθαράς προσόδου. Άρθρον 1 Αι υπό Κτηματικών Τραπεζών εκδιδόμεναι ανώνυμοι κτηματικαί ομολογίαι προς πορισμόν κεφαλαίων δια δανείων δημοσίας εγγραφής ή ονομαστικαί τοιαύται δια καταθέσεων παρ’ αυταίς, κατά τους όρους και τας διατάξεις του Ν. 3221 περί Κτηματικών Τραπεζών, ως ετροποποιήθη δια του Ν. 3290 (τ. 12), ως επίσης και αι από της δημοσιεύσεως του παρόντος Ν.Δ/τος και εφεξής υπό της Εθνικής Τραπέζης της Ελλάδος, εφ’ όσον αύτη ασκεί την κτηματικήν πίστιν, εκδοθησόμεναι κατά τους αυτούς νόμους τοιαύται κτηματικαί ομολογίαι, απαλλάσσονται του αναλυτικού φόρου καθαράς προσόδου (κατηγορίας Γ΄.). 